வீரசிந்து - ஏனைய கவிதைகள்

ஒன்றுகூடி நின்று வீரசிந்து 
 பாடுவோம் - வெற்றி 
 சூடுவோம் 
 நேர்மையற்ற பேர்கள்வீழ நின்று 
 வாட்டுவோம் - நீதி 
 நாட்டுவோம் 
 ஈரமற்ற நெஞ்சுகொண்ட 
 ஈனர் மாய்கவே 
 ஏழையை மிதித்துவாழும் 
 எத்தர் வீழ்கவே! 
 கோழைஎன்று நம்மைஎண்ணும் 
 கொள்கை போக்குவோம் - கிளர்ச்சி 
 கொண்டு தாக்குவோம் 
 கூடிநின்று கொடியுயர்த்திக் 
 கொட்டி முழக்குவோம் - செல்வர் 
 கொட்ட மடக்குவோம் 
 தோழர்காள்! - துணிந்த 
 வீரர்காள்! 
 சூழ்ச்சியால் நமைக்கெடுத்த 
 ஆட்சி வெல்லுவோம் 
 வஞ்சகர் செருக்கொழித்து 
 வாழ்க்கை எய்துவோம் 
 கஞ்சியில்லை என்ற சொல்லைக் 
 கப்பலேற்றுவோம் - செகத்தை 
 ஒப்ப மாற்றுவோம் 
 பஞ்சையென்று நம்மை எண்ணும் 
 பான்மை வெல்லுவோம் - புரட்சிப் 
 பாதை செல்லுவோம்! 
 தோழர்காள்! - துணிந்த 
 வீரர்காள்! 
 ஒன்றுகூடி நின்று வீரசிந்து 
 பாடுவோம் - வெற்றி 
 சூடுவோம் 
 நேர்மையற்ற பேர்கள்வீழ நின்று 
 வாட்டுவோம் - நீதி 
 நாட்டுவோம் 
 ஈரமற்ற நெஞ்சுகொண்ட 
 ஈனர் மாய்கவே 
 ஏழையை மிதித்துவாழும் 
 எத்தர் வீழ்கவே! 
 கோழைஎன்று நம்மைஎண்ணும் 
 கொள்கை போக்குவோம் - கிளர்ச்சி 
 கொண்டு தாக்குவோம் 
 கூடிநின்று கொடியுயர்த்திக் 
 கொட்டி முழக்குவோம் - செல்வர் 
 கொட்ட மடக்குவோம் 
 தோழர்காள்! - துணிந்த 
 வீரர்காள்! 
 சூழ்ச்சியால் நமைக்கெடுத்த 
 ஆட்சி வெல்லுவோம் 
 வஞ்சகர் செருக்கொழித்து 
 வாழ்க்கை எய்துவோம் 
 கஞ்சியில்லை என்ற சொல்லைக் 
 கப்பலேற்றுவோம் - செகத்தை 
 ஒப்ப மாற்றுவோம் 
 பஞ்சையென்று நம்மை எண்ணும் 
 பான்மை வெல்லுவோம் - புரட்சிப் 
 பாதை செல்லுவோம்! 
 தோழர்காள்! - துணிந்த 
 வீரர்காள்!